CELEX: C2007/199/35
Language: fi
Date: 2007-08-25 00:00:00
Title: Asia C-288/07: Ennakkoratkaisupyyntö, jonka High Court of Justice (Chancery Division) (Yhdistynyt kuningaskunta) on esittänyt 14.6.2007 — The Commissioners of Her Majesty's Revenue & Customs v. Isle of Wight Council, Mid-Suffolk District Council, South Tyneside Metropolitan Borough Council ja West Berkshire District Council

25.8.2007   
            
            
               FI
            
            
               Euroopan unionin virallinen lehti
            
            
               C 199/23
            
         Ennakkoratkaisupyyntö, jonka High Court of Justice (Chancery Division) (Yhdistynyt kuningaskunta) on esittänyt 14.6.2007 — The Commissioners of Her Majesty's Revenue & Customs v. Isle of Wight Council, Mid-Suffolk District Council, South Tyneside Metropolitan Borough Council ja West Berkshire District Council
   (Asia C-288/07)
   (2007/C 199/35)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (Chancery Division)
   Pääasian asianosaiset
   
      Kantaja: The Commissioners of Her Majesty's Revenue & Customs
   
      Vastaajat: Isle of Wight Council, Mid-Suffolk District Council, South Tyneside Metropolitan Borough Council ja West Berkshire District Council
   Ennakkoratkaisukysymykset
   
               1)
            
            
               Onko ilmaisua ”kilpailun vääristyminen” tarkasteltava erikseen kunkin julkisoikeudellisen yhteisön osalta siten, että nyt käsiteltävän asian yhteydessä se on määriteltävä suhteessa siihen alueeseen tai niihin alueisiin, joilla kyseessä oleva tietty yhteisö tarjoaa pysäköintipalveluja muualla kuin katualueella, vai onko se määriteltävä suhteessa jäsenvaltion koko alueeseen?
            
         
               2)
            
            
               Mitä tarkoitetaan ilmaisulla ”johtaisi”? Millaista todennäköisyyttä tai varmuutta edellytetään tämän edellytyksen täyttymiseksi?
            
         
               3)
            
            
               Mitä tarkoitetaan sanalla ”huomattava”? Tarkoittaako ”huomattava” sellaista vaikutusta kilpailuun, joka on enemmän kuin merkityksetön tai aivan vähäinen vai ”tuntuvaa” vaikutusta tai ”poikkeuksellista” vaikutusta?